दूसरी ओर, इस राजनीति के जरिए यह बताया जाता है ‘हिंदुत्वÓ का धर्म (आस्था, रीति-रिवाज पूजापाठ) से कोई लेना-देना नहीं बल्कि सिर्फ राष्ट्र से है। इस कारण ‘जो हिंदू हैं कहने से हिचकिचातेे हैंÓ उन्हें प्रेरित किया जाता हैं कि वे किसी भी आस्था पर आधारित नहीं राष्ट्रीय हिंदू की पहचान ले लें। लेकिन यह एक चाल है। यदि कोई यहीं जन्मे किसी धर्म-संप्रदाय को नहीं मानता तो भी उसे मानना होगा कि गाय पवित्र है। भले ही मुंह पर कहा जाता है कि गौ रक्षकों के समूह को सजा दी जाएगी। भागवत ने विज्ञानभवन में कहा था कि हर हाल में गाय पारपंरिक विश्वास का मुद्दा है (परंतु गाय परंपरा श्रद्धा का विषय तो है ही)। भागवत हिंदुओं की धार्मिक भावना से हिंदू-भारतीय राष्ट्रवाद को अलग नहीं कर पाते। इसी कारण उनके नवीनतम भाषण में अयोध्या की विवादित भूमि पर श्रीराम की जन्म भूमि पर भव्य राममंदिर बनाने की बात उठाई जाती है क्योंकि श्रीराम ही देश की जीवन ऊर्जा के व्यक्तित्व पुंज हैं।